PMIndiaData/PMIndiaSum huggingface dataset:
য়ু.এস. ইন্দিয়া স্ত্রাতেজিক পার্তনরসিপ ফোরম্না প্রধান মন্ত্রীগা উনখ্রে

ঙসি নই দিল্লীগী ৭, লোক সভা কল্যান মার্গতা য়ু.এস. ইন্দিয়া স্ত্রাতেজিক পার্তনরসিপ ফোরম (য়ু.এস. আই.এস.পি.এফ.)কী মেম্বরশিংগা প্রধান মন্ত্রী শ্রী নরেন্দ্র মোদীগা উনখ্রে। মীহুৎ কাংবু অদু য়ু.এস. আই.এস.পি.এফ.কী চেয়রমেন জোন চেম্বর্সনা লুচিংখি। ভারতকী শেন্মিৎলোন্দা অমুক হন্না থাজবা থম্বগীদমক প্রধান মন্ত্রীনা মীহুৎ কাংবু অদুবু থাগৎখি। লৈবাক অসিদা পায়খৎলক্লিবা স্তার্ত-অপ ইকোসিস্তেম, ভারতকী নহারোলশিংগী ইন্ত্রপ্রিনরগী খুদোংথিবা মায়োক্নবা ঙম্বগী থৌনা অদু প্রধান মন্ত্রীনা পনখি। সরকারনা পায়খৎলিবা অতল তিংকরিং লেব্স অমসুং তেক্নোলোজী শীজিন্নদুনা খুদোংচাদবশিং কোকহন্নবা অমসুং অনৌবা পুথোকপা হেনগৎহন্নবা হেক্কাথোনশিং পাংথোক্লিবা অসি মহাক্না ফোংদোকখি। কোর্পোরেত তেক্স হন্থহন্দুনা অমসুং শিন্মীশিংগী অওনবা কয়া পায়খৎতুনা ললোন-ইতিক চৎথবা নুংঙাইনবা পায়খৎলিবা থবকশিং প্রধান মন্ত্রীনা পনখি। হিংবদা লাইনবা সরকারনা পান্দম থম্লিবা থবকশিং মহাক্না ফোংদোকখি। মহাক্না হায়খি ভারতকী অঙকপা থৌনা অসি দি অহুমদা ফংলি-দেমোক্রেসী, দেমোগ্রাফী অমসুং ‘দিমাগ’তা ফংলি। লৈবাক অসিগীদমক প্রধান মন্ত্রীনা মঙলিবা মঙলান অদুদা মীহুৎ কাংবু অদুনা থাজবা ফোংদোকখি অমসুং হায়খি মথং চহি ৫দা ভারতনা মালেমদা লাক্লিবা চহি ২৫দা ওইরক্কদবা ফিবম ফোংদোক্কনি। য়ু.এস. আই.এস.পি.এফ.কী মরমদা য়ু.এস. ইন্দিয়া স্ত্রাতেজিক পার্তনরসিপ ফোরম (য়ু.এস. আই.এস.পি.এফ.) অসি শেন্দোং তান্নবা লৈবা নত্তবা লুপ অমনি, মসিগী পান্দমদি শেন্মিৎলোন, ইন্ত্রপ্রিনরশিপ, থবক ফংহনবা অমসুং অনৌবা পুথোকপগী লমশিংদা ভারত-য়ু.এস.কী নাকল অনিগী মরি ফগৎহনবনি।
প্রধান মন্ত্রী শ্রী নরেন্দ্র মোদীনা আই-২-য়ু-২ সম্মিত্তা ৱাফম থমখ্রে

ইকায় খুম্ননীংঙাই ওইরবা প্রধান মন্ত্রী লাপিদ, ইকায় খুম্ননীংঙাই ওইরবা শৈখ মুহম্মদ বিন জায়েদ অল নহয়ান, ইকায় খুম্ননীংঙাই ওইরবা রাস্ত্রপতি বাইদেন, অহানবমক্তদা, ঐহাক্না প্রধান মন্ত্রী লাপিদপু প্রধান মন্ত্রীগী থৌ পুবা হৌবগীদমক্তা থাগৎপগা লোয়ননা য়াইফ পাউজেল পীজরি। ঙসিগী সম্মিত অসিবু হোস্ত তৌবগীদমক্তা ঐহাক্না মহাকপু থম্মোই শেংনা থাগৎচরি। ঙসিগী সম্মিত অসি স্ত্রেতজিক পার্ত্নরশিংগী তসেংবা মীফম অমনি। ঐখোয় পুম্নমক লুনা তিন্নবা মরুপসু ওই, লোয়ন-লোয়ননা ঐখোয় পুম্নমক্কী মিৎয়েং অমসুং ৱাখল্লোন্সু মান্নৈ। ইকায় খুম্ননীংঙাই ওইরবশিং, ঙসিগী অহানবা “আই-২-য়ু-২” সম্মিৎ অসিমক্তগী কান্নবা পুরক্কদবা থৌরমগী কয়াগী পরিং য়াৎপা হৌখ্রে। ঐখোয়না সেক্তর কয়াগী জোইন্ত প্রোজেক্ত মশক খঙদোক্লে, মখোয়শিংবু হেন্না চাউখৎহন্নবা রোদমেপসু শেম্লে। “আই-২-য়ু-২” ফ্রেমৱর্ক্কী মখাদা ঐখোয়না ঈশিং, ইনর্জী, ত্রান্সপোর্তেসন, স্পেস, হকশেল অমসুং ফুদ সেক্যুরিতীগী মরু ওইবা সেক্তর ৬তা জোইন্ত ইনভেস্তমেন্ত পাংথোক্নবা য়ারকপা পুরক্লে। “আই-২-য়ু-২”গী মিৎয়েং অমসুং থবক্কী পরিংনা প্রোগ্রেসিব অমসুং প্রেক্তিকেল ওই হায়বা ময়েক শেংলবনি। ঐখোয়গী লৈবাকশিংগী মশাগী মপাঙ্গল – কেপিতেল, এক্সপর্তাইস অমসুং মার্কেত – অসিবু শিজিন্নদুনা ঐখোয়গী থবক্কী পরিংবু খোঙজেল হেন্না য়াঙহনবা য়াগনি অমসুং মালেমগী শেন্মিৎলোন্দা মশক থোক্না তেংবাংবা ঙমগনি। মালেমগী তংদু লৈতাদবগী ফিভম হেনগৎলক্লিবা অসিগী মরক্তা ঐখোয়গী কোর্পোরেতিব ফ্রেমৱর্ক্না থবক ওইনা তসেংনা তেংবাংনবগী অফবা মোদেল অমসু ওইরিবনি। ঐখোয়না “আই-২-য়ু-২”গী মতেংদগী ঈশিং, ইনর্জী, ত্রান্সপোর্তেসন, স্পেস, হকশেল অমসুং ফুদ সেক্যুরিতীগী লমদা মালেমগী থাক্তা মশক থোক্না তেংবাংবা ঙমগনি হায়বগী ঐহাক্না অচেৎপা থাজবা থম্লি। থাগৎচরি!
জি-৭ সম্মিৎ পাঙথোক্লিঙৈ মনুংদা প্রধান মন্ত্রীনা য়ুরোপিয়ন কম্মিসনগী প্রসিদেন্তগা উনবা

প্রধান মন্ত্রী শ্রী নরেন্দ্র মোদীনা জুন ২৭, ২০২২দা জর্মনীগী শ্লোস এলমৌদা জি-৭ সম্মিৎ পাঙথোক্লিঙৈ মনুংদা য়ুরোপিয়ন কম্মিসনগী প্রসিদেন্ত ঐচ.ই. কুমারি উর্সুলা বোন দের লেয়েনগা উনখ্রে। প্রধান মন্ত্রীনা এপ্রিল ২০২২দা রাইসিনা দাইলোগকীদমক লাকখিবা প্রিসেন্ত বোন দের লেয়েনগী কান্নরবা খোঙচৎ অদু নীংশিংখি। লুচিংবশিংনা ভারত অমসুং ই.য়ু.গী মরক্তা লৈরিবা ললোন-ইতিক, ইনভেস্তমেন্ত অমসুং জি.আই. এগ্রীমেন্তশিংগী নেগোসিএসনশিং অমুক তৌবা হৌখিবদা নুংঙাইবা ফোঙদোকখি। মখোয়না দিজিতেল কোওপরেসন, ক্লাইমেৎ এক্সন অমসুং তেক্নোলোজী অমসুং ইনোবেসন য়াওনা তোঙান-তোঙানবা সেক্তরশিংদা লৈরিবা ভারত-ই.য়ু.গী থবক-থৌরমশিং য়েংশিনখি। লুচিংবশিংনা গ্লোবেল অমসুং রিজনেলগী হৌজিক্কী ওইরিবা ফীভমগী মতাংদা ৱাখল্লোনশিংসু ফোঙদোক্নখি।
প্রধান মন্ত্রীনা চু থারিবা লৌমীশিংগা উনদুনা ৱারি শান্নগনি

প্রধান মন্ত্রী শ্রী নরেন্দ্র মোদীনা ২০১৮গী জুন ২৯দা লোক কল্যান মার্গতা চাওরাক্না চু থারিবা লৌমী ১৫০ গী মীহুৎ কাংবু অমগা উনদুনা ৱারি শান্নগনি। মীহুৎ কাংবু অদুদা উত্তর প্রদেশ, উত্তরাখন্দ, পঞ্জাব, মহারাষ্ট্রা অমসুং কর্নাতকাদগী লৌমীশিং য়াওগনি। চুগী সেক্তরদা কেন্দ্র সরকারগী ইন্তরবেন্সনশিং অমসুং লৌখৎলিবা ইনিসিয়েতিবশিং অদু মীফম মনুংদা খন্নরবা য়াই।
প্রধান মন্ত্রীনা মালেমগী অনিশুবা কোবিদ ভর্চুএল সম্মিত্তা শরুক য়াখ্রে

প্রধান মন্ত্রী, শ্রী নরেন্দ্র মোদীনা মালেমগী অনিশুবা কোবিদ ভর্চুএল সম্মিত্তা য়ু.এস.এ.গী রাস্ত্রপতি, জোসেফ আর. বাইদেন জুনিয়রনা পাউজেল পীরকপদগী ঙসিগী অঙনবদা শরুক য়াখ্রে। প্রধান মন্ত্রীনা ‘লাইচৎনা নংহনবা অৱাবদগী ঙাকথোকপা অমসুং শেম-শাবগী থৌওংদা মিৎয়েং চঙবা’ হায়বা থীমদা পাংথোকপা সম্মিৎ হৌদোকপগী থৌরমদা ৱা ঙাংখি। ভারতনা লাইচৎ অসিগা মাইয়োক্নবা মীয়ামদা হেন্না মরু ওইবা পীবা থৌরাং য়াৎখি অমসুং হন্দক্কী চহিসিদা হকশেলদা খ্বাইদগী চাউবা শেনফম কাইথোকখি হায়না প্রধান মন্ত্রীনা ফোংদোকখি। ভারতনা মালেমগী খ্বাইদগী চাউবা তীকা থাবগী খোঙথাং পায়খৎখি অমসুং মসিগী অহলগী মীশিংগী চাউরাকপা ৯০% অমসুং অঙাংগী মীশিংগী ৫০%দগী হেনবদা ভেক্সিন কাপ্পা ঙমখ্রে হায়না প্রধান মন্ত্রীনা পাউদমখি। ভারতনা মালেমগী খুন্নাইগী মথৌদাং খঙবা মেম্বর অমা ওইনা কোবিদকী শাফু হন্থহন্নবা হোৎনবদা শিজিন্নবা শেল চঙদবা তেক্নোলোজী, ভেক্সিন অমসুং লাইয়েংবগী থৌওং কয়া মীয়ামদা পীদুনা চাউরবা থৌদাং লৌবগী থৌওং মখা তানা চত্থখিগনি হায়না প্রধান মন্ত্রীনা ফোংদোকখি। ভারতনা মশাগী জীনোমিক সর্বেলিএন্স কন্সোর্তিয়ম হেন্না শন্দোক্নবা কন্না হোৎনরি। ভারতনা নাৎকী ওইবা হিদাক লাংথক পাক শন্না শিজিন্নরি অমসুং দবল্যু.ঐচ.ও. সেন্তর ফোর ত্রেদিস্নেল মেদিসিনগী উরেপ উয়ুং ভারত্তা তমদুনা লৌশিং অসিবু মালেমদা পীনবা কন্না হোৎনরি। দবল্যু.ঐচ.ও.বু নৌনা শেমদোক্তুনা মপাঙ্গল হেন্না লৈবা অমসুং নীংহন্নবা নাইদবা মালেমগী হেল্থ সেক্যুরিতী আর্কিতেকচর অমা শেম্নবা ৱাফমসু প্রধান মন্ত্রীনা থমখি। থৌরম অসিদা শরুক য়াখিবশিংগী মনুংদা থৌরম অসিবু পুন্না য়ুম্বু ওইরিবা – সি.এ.আর.আই.সি.ও.এম.গী থৌ পুবা ওইনা মথৌ পাংথোক্লিবা বেলিজ সরকার/লৈবাক্কী মকোক, অফ্রিকা য়ুনিয়নগী লুচিংবা ওইরিবা সেনেগল, জি.২০গী প্রসিদেন্ত ওইরিবা ইন্দোনেসিয়া অমসুং জি.৭কী প্রসিদেন্ত ওইরিবা জর্মনী য়াওরি। য়ুনাইতেদ নেসন্সকী সেক্রেতরী জেনেরেল, ৱর্ল্দ হেল্থ ওর্গনাইজেসনগী দাইরেক্তর জেনেরেল অমসুং অতোপ্পা মীথুংলেন কয়াসু থৌরম অসিদা শরুক য়াখি। রাস্ত্রপতি বাইদেন্না সেপ্তেম্বর ২২, ২০২১দা য়ুম্বু ওইখিবা মালেমগী অহানবা কোবিদ ভর্চুএল সম্মিত্তসু প্রধান মন্ত্রীনা শরুক য়াখি।
পি.এম.না রামপুরদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রামপুরগী লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে। অৱাবা তরাবা ইমুংদা মহাক্কী নুংঙাইতবা ফোঙদোকখ্রে। রাজ্য সরকারগী লমজিং মখাদা লোকেল এদমিনিস্ত্রেসন্না অঙম্বা মতেং পুম্নমক পীগনি হায়না মহাক্না ফোঙদোকখি। প্রধান মন্ত্রীগী লোইশঙনা ত্বিত তৌখি: “উত্তর প্রদেশকী রামপুরগী লম্বীগী খুদোংথিবা থৌদোক অদু য়াম্না নুংঙাইতে। থৌদোক অদুদা লৈখিদ্রবশিংগী ইমুং-মনুংশিংদা ঐহাক্না থমোয় শেংনা অৱাবা ফোঙদোকচরি, অশোক-অপন নংখ্রবশিং অথুবদা ফগৎলক্নবা ঐহাক্না থৌনিজরি। রাজ্য সরকারগী লমজিং মখাদা লোকেল এদমিনিস্ত্রেসন্না মফম অদুদা অঙম্বা মতেং পুম্নমক পীনবা থবক পাইখৎখি: পি.এম. মোদী”
মন্ত্রীমন্দলনা ভারত অমসুং ওস্ত্রেলিয়াগী মরক্তা সেফতী ইন মাইন্স, তেস্তিং এন্দ রিসর্স স্তেসনদা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেফতী ইন মাইন্স, তেস্তিং এন্দ রিসর্স স্তেসন (এস.আই.এম.তি.এ.আর.এস.)গী থোংদা দাইরেক্তোরেৎ জেনরেল ওফ মাইন্স সেফতী (দি.জি.এম.এস.), মিনিস্ত্রী ওফ লেবর এন্দ এমপ্লোইমেন্ত, গবর্নমেন্ত ওফ ইন্দিয়া অমসুং দিপার্তমেন্ত ওফ নেচরেল রিসোর্স মাইন্স এন্দ ইনর্জী, ক্বিন্সলেন্দ গবর্নমেন্ত, ওস্ত্রেলিয়াগী মরক্তা য়ানা ৱারোল অমা খুৎয়েক পীনবদা মসিগী ওইবা অয়াবা পীখ্রে। থেংনরিবা: য়ানা ৱারোল অসিনা দি.জি.এম.এস. অমসুং এস.আই.এম.তি.এ.আর.এস.কী মরক্তা মখাশিং অসিদা পার্তনরশিপ অমা ইস্তাব্লিস তৌবদা মতেং ওইরগনি: রিস্ক বেজ সেফতী মেনেজমেন্ত সিস্তেম ইমপ্লিমেন্ত তৌবা, ত্রেনিং ফংহনবা, কনফরেন্স, সেমিনার অমসুং অতোপ্পা তেক্নিকেল মীফমশিং ওর্গনাইজ তৌবা, ওক্কুপেসন সেফতী অমসুং হেল্থ একাদেমী অমদি নেস্নেল মাইন দিজাস্তর সেন্তর লিংখৎপা, অমসুং দি.জি.এম.এস.কী আর&দি লেবোরেতরী মোদর্নাইজ তৌবা। ইমপ্লিমেন্তেসন স্ত্রেতেজী: য়ানা ৱারোল অসি খুৎয়েক পীনবা নুমীৎতগী চৎনগনি অমদি চহী অহুমগী ওইনা মথৌ তৌগনি। য়ুমফম: ওস্ত্রেলিয়াদা থোক্লিবা মাইনিং এক্সিদেন্ত রেত অসি মালেমদা খ্বাইদগী নেম্মি। ওস্ত্রেলিয়া অসি হাজার্দ আইদেন্তিফিকেসন অমসুং রিস্ক এসেসমেন্তকী তেক্নিক শইজিন্নদুনা মাইনিং সেক্তরগীদমক রিস্ক বেজ সেফতী মেনেজমেন্ত কন্সেপ্ত শিজিন্নবা অমদি ইমপ্লিমেন্ত তৌবদা মাংজিল থারি। এস.আই.এম.তি.এ.আর.এস. অসি মাইন্স সেফতী মেনেজমেন্ত সিস্তেমদা এক্সক্লুসিব এক্সপর্তিজগীদমক খংনৈ।
প্রধান মন্ত্রীনা নুৱাখাই লাকপদা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা নুৱাখাইগী য়াইফরবা মতম লাকপদা মীয়ামদা য়াইফ পাউজেল পীখ্রে। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “নুৱাখাই জুহার! মসিগুম্লবা অখন্নবা নুমিৎসিদা মীয়ামদা য়াইফ পাউজেল পীজরি। মসিদি ঐখোয়গী লৈবাকপু থাকপীরিবা থবক-কন্না শুন-নোম্লিবা লৌমীশিংদা মখোয়গী মশক থোকপা থবকশিংগীদমক্তা ঐখোয়গী তৌবীমল উৎপগী খুদোংচাবা অমনি। ঐখোয়গী খুন্নাইনা চাউখৎ-থৌরাংগী অনৌবা থাক্তা য়ৌবা অমসুং মীপুম খুদিংনা হকশেল ফনা অমসুং নুংঙাই য়াইফনা লৈবা ওইসনু”।
প্রধান মন্ত্রীনা ভারতকী শত্তলর পি. ভি. সিন্ধুনা স্বীশ ওপন ২০২২ মায় পাক্লকপদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী শত্তলর পি. ভি. সিন্ধুনা স্বীশ ওপন ২০২২ মায় পাক্লকপদা হরাওবা ফোংদোকখ্রে। ত্বীৎ অমদা, প্রধান মন্ত্রীনা হায়খি; স্বীশ ওপন ২০২২দা @Pvsindhu1না মায় পাক্লকপদা হরাওবা ফোংদোকচরি। মহাক্কী মায় পাকপা অসিনা ভারতকী নহারোলশিংদা পুক্নিং থৌগৎলি। মহাক্কী তুংগী হোৎনবা কয়াদা হেন্না য়াইফবা ওইরসনু।
প্রধান মন্ত্রীনা জি-২০ সম্মিৎ পাঙথোক্লিঙৈ মনুংদা য়ু.এস.এ.গী রাস্ত্রপতি অমসুং ইন্দোনেসিয়াগী রাস্ত্রপতিগা উনবা

প্রধান মন্ত্রী শ্রী নরেন্দ্র মোদীনা ঙসি বালীদা জি-২০ লীদর্স সম্মিৎকী নাকলদা য়ু.এস.এ.গী রাস্ত্রপতি, ঐচ.ই. শ্রী জোসেফ আর. বাইদন অমসুং ইন্দোনেসিয়াগী রাস্ত্রপতি, ঐচ.ই. শ্রী জোকো ৱিদোদোগা উনখ্রে। পি.এম. মোদীনা হায়খি মদুদি জি-২০ অসি ইন্তর্নেস্নেল ইকনোমিক কোওপরেসনগী প্রিমিয়র ফোরমনি, অমসুং অচৌবা ইকনোমীশিং পুনশিন্নবা, মালেমগী শীংনবশিং মায়োক্ননবা জি-২০না মাগী কেপাসিতী অদু মখা তানা উৎপগী মরু ওইবা অদুসু থমখি। জি-২০না ঐখোয়গী ইকনোমীশিং অমসুং মসিগী ৱাংমদা সস্তেনেবল অমসুং ইনক্লুসিব গ্রোথ হনজিনহন্নবা হৌজিক মায়োক্নরিবা অইং-অশা, ইনর্জী অমসুং ফুদ ক্রাইসিসকী ফীভম লাকশিন্ননবা, গ্লোবেল হেল্থ আর্কিতেকচর মপাঙ্গল কনখৎহন্নবা অমসুং তেক্নোলোজীকেল ত্রান্সফোর্মেসন থৌগৎহন্নবগীদমক পুন্না থবক তৌরি। পি.এম. মোদীনা হায় ভারতনা মাগী প্রসিদেন্সী মনুংদা অতোপ্পা চাউখৎলক্লিবা লৈবাকশিংগী ৱাখল্লোন ফোঙদোক্নবা খুদোংচাবা পীগনি অমসুং ভলনরেবল ওইবা লৈবাকশিংদা মতেং পাংলিবা; ইনক্লুসিব দিবেলপমেন্ত সপ্পোর্ত তৌরিবা, ইকনোমিক সেক্যুরিতী অমসুং গ্লোবেল সপ্লাই চেন মপাঙ্গল কনখৎহল্লিবা; মলতিলেতরেল ফাইনান্সিএল ইন্সতিত্যুসনশিংগী ফগৎহন্নবা অমসুং ইনোভেতিব ফাইনান্সিং মোদেলশিং দিবেলপ তৌরিবা; অইং-অশাগী খল কাইথরকপা, লাইচৎশিং, ইকোমিক ফ্রেজিলিতীগুম্বা শীংনবশিংগী সোল্যুসনশিং পীরিবা, লায়রবা কোকহনবা অমসুং এস.দি.জি.শিং ফংনবা হোৎনরিবা; অমসুং ইনফ্রাস্ত্রকচরগী অৱাৎপা মেনখৎনবা পব্লিক অমসুং প্রাইবেৎ ফাইনান্সিং শীজিন্নরিবা অসিদা জি-২০গী থৌদাং চেৎশিনহন্দুনা মীৎয়েং চংগনি। পি.এম. মোদীনা ভারতকী প্রসিদেন্সীগী মখাদা জি-২০গী থবক সপ্পোর্ত তৌনবা মখোয়গী ফিরেপ অদুগীদমক রাস্ত্রপতি ৱিদোদো অমসুং রাস্ত্রপতি বাইদনবু থাগৎপা ফোঙদোকখি।
পি.এম.না চৌরী চৌরা থৌদোক থোকখিবা চহি চামা মপুং ফারকপদা নীংতম ইহৌগী অথৌবশিংবু নীংশিংখ্রে

প্রধান মন্ত্রী, শ্রী নরেন্দ্র মোদীনা চৌরী চৌরা থৌদোক থোকখিবা চহি চামা মপুং ফারকপদা নীংতম ইহৌগী অথৌবশিংবু নীংশিংখ্রে। মহাক্না থৌদোক অসিগী চহি চামা শুরকপগী পালন হৌখিবা মতমদা মমাংগী চহিদা মহাক্না পীখিবা ৱারোল অদুসু শিয়র তৌখি। ত্বিত অমদা প্রধান মন্ত্রীনা হায়খি; "ঙসি, ঐখোয়না চৌরী-চৌরা থৌদোক থোকখিবগী চহি চামা শুবা পালন থৌরম পাঙথোক্লি। থৌদোক অসিগী চহি চামা শুরকপগী পালন হৌখিবা মমাংগী চহিগী মতম অদুদা ঐহাক্না পীখিবা ৱারোল অদু শিয়র তৌজরি। ঐহাক্না ঐখোয়গী নীংতম ইহৌগী অথৌবশিংবু নীংশিংবা য়াওনা হীরম কয়ামরুমদা ৱা ঙাংখি। https://t.co/jUkSVkjMSn"
মিনিকোই, থুন্দি বিচ অমসুং করমাত বিচ ব্লু বিচশিংগী লিস্ততা য়াওরকপদা প্রধান মন্ত্রীনা লক্ষদ্বিপকী মীয়াম থাগৎখ্রে

মালেমদা খ্বাইদগী লু-নানবা সমুদ্র মপানশিংদা পীবা ইকো-লেবেল অমা ওইরিবা ব্লু বিচশিংগী লিস্ততা মিনিকোই, থুন্দি বিচ অমসুং করমাত বিচ য়াওহনবগীদমক প্রধান মন্ত্রী শ্রী নরেন্দ্র মোদীনা লক্ষদ্বিপকী মীয়াম থাগৎখ্রে। প্রধান মন্ত্রীনা ভারতকী ফজরবা সমুদ্র মপানশিং শিংথাখি অমসুং তুংকোইনা সমুদ্র মপানশিং লু-নান্না থম্নবা ভারতমচাশিংগী মরক্তা লৈরিবা ইহুল অদু থাগৎখি। ইনভাইরোনমেন্ত, ফোরেস্ত অমসুং ক্লাইমেত চেঞ্জগী য়ুনিয়ন মিনিস্তর শ্রী ভুপেন্দ্র য়াদবকী ত্বিৎ অমা শরুক য়ারদুনা, প্রধান মন্ত্রীনা ত্বিৎ তৌখি: “মসি অচৌবা মাইপাকপনি! মসিগী মাইপাকপা অসিগীদমক মরুওইনা লক্ষদ্বিপকী মীয়াম থাগৎলি। ভারতকী সমুদ্র মপানশিং শিংথানিঙাইনি অমসুং তুংকোইনা সমুদ্র মপানশিং লু-নান্না থম্বা পামজবগী ইহুল অমা ঐখোয়গী মীয়াম মরক্তা লৈরি”।
মন্ত্রীমন্দলনা ইন্দিয়া প্রেস (জিআইপি)বু রেস্নেলাইজেসন/মর্জর অমসুং মখোয়গী মোদর্নাইজেসন তৌবদা অয়াবা পীখ্রে

প্রধানমন্ত্রী শ্রী নরেন্দ্র মোদীগী লুচীং মখাদা কেন্দ্রগী মন্ত্রীমন্দলনা ভারত সরকারগী প্রেস (জিআইপি)/য়ুনিৎ ১৭পু রাষ্ট্রপতি ভবন, মিন্তোরোদ অমসুং ময়াপুরী, নই দিল্লী; নাশিক, মহারাষ্ট্র অমসুং তেম্পল স্ত্রীৎ, কোলকাতা, ৱেস্ত বেঙ্গলদা লৈবা ভারত সরকারগী প্রেস (জিআইপি) ৫দা রেস্নেলাইজেসন/মর্জর অমসুং মোদর্নাইজেসন তৌবগী অয়াবা পীখ্রে। প্রেস মঙা অসিগী অহেনবা লম্বু মোনীতাইজেসন তৌরগা মখোয়বু মোদর্নাইজ অমসুং মকোক্তগী হৌনা শেমগৎকনি। অতৈ মর্জ তৌরবা প্রেসশিংগী লম একর ৪৬৮.০৮ অর্বান দিব্লপমেন্ত মন্ত্রালয়গী লেন্দ অমসুং দিব্লপমেন্ত ওফিসতা শিন্নগনি। চন্দীগর, ভুবনেশ্বর অমসুং মৈসুরদা লৈবা ভারত সরকারগী তেক্স বুক প্রেস (জিআইতিবিপি)কী লম একর ৫৬.৬৭ মরি লৈনবা রাজ্য সরকারশিংদা হন্দোকখিগনি। প্রেসশিং মোদর্নাইজেসন তৌবনা লৈবাক অপুনবদা কেন্দ্র সরকারগী ওফিসশিংগী মরু ওইবা অরোনবশিং, অথুবা অমসুং মল্তি-কলর প্রিন্তিং ৱার্ক পাংথোকপা ঙম্লগনি। থবক অসি শেল তিংদনা অমসুং থবক হাপতোক-হাপচিন তৌদনা লোইশিনগনি।
প্রধানমন্ত্রীনা ধর্মাস্থলদা শ্রী মঞ্জুনাথ স্বামী মন্দিরদা লাই খুরুমখ্রে; উজিরেদা মীয়ামগী মীফম অমদা ৱা ঙাংখ্রে

প্রধানমন্ত্রী শ্রী নরেন্দ্র মোদী ঙসি মহাক্কী কর্নাতকা খোংচৎকী অহানবা তাঙ্কক ওইনা মেঙ্গলুরুদা থুংখ্রে। মহাক্না ধর্মাস্থলদা চৎখি, মফম অদুদা মহাক্না শ্রী মঞ্জুনাথ স্বামী মন্দিরদা লাই খুরুমখি। উজিরেদা পাংথোকপা মীয়ামগী মীফম অমদা প্রধানমন্ত্রীনা প্রধানমন্ত্রী জন ধন য়োজনা একাউন্ত হোল্দরশিংদা রুপে কার্দশিং য়েন্থোকখি। মহাক্না “প্রিজার্ব মাদর আর্থ, অমসুং ত্রান্সফর তু নেক্স জেনেরেসন” প্রোগ্রাম হৌদোক্নবা লোগো অমা মাইখুম হাংদোকখি। মীফম অদুদা ৱা ঙাংলদুনা মহাক্না ভগবান মঞ্জুনাথ খুরুমজবা ফংজবদা নুংঙাইবা ফোংদোকখি। মহাক্না হায়খি মদুদি হৌজিক্কী চহি চা অসি স্কিল দিব্লপমেন্তকীনি। মহাক্না হায়খি মদুদি ভারত অসি নহা ওইরিবশিংগী লৈবাক্নি, অমসুং মরম অসিনা ঐখোয়গী মীশিং য়াম্বগী খুদোংচাবা অসি শিজিন্নগবনি। প্রধানমন্ত্রীনা হায়খি মদুদি ঐখোয়গী মুনী-ঋষিশিংনা চহি চা কয়াদগী খুন্নাই অসিদা মতেং পীরিবা লুপশিং শেমগৎপীবগা লোইননা মদুবু য়োকখৎপীরম্মি। নুপীশিংগী সেল্ফ হেল্প গ্রুপশিংদা রুপে কার্দ খুৎশিন্নবগী তাঞ্জাগী মরমদা পল্লদুনা প্রধানমন্ত্রীনা হায়খি মদুদি দিজিতেল ত্রান্সেক্সনগী মাইকৈদা থৱাই য়াওবা অসি উবদা মহাক নুংঙাইবা পোকই। মহাক্না মীয়ামদা ভীম এপ শিজিন্ননবা খঙহনখি অমসুং কেসলেস ত্রান্সেক্সনদা পুক্নীং থৌগৎখি। প্রধানমন্ত্রীনা হায়খি মদুদি মসি পুকচেল শেংবা অমসুং অপুনবগী চহি-চানি, মসিদা সিস্তেম অসিদা মীনম্বা তৌবা অমত্তগী মফম লৈতে। প্রধানমন্ত্রীনা হায়খি মদুদি ভারত সরকারগী লুপা খুদিংমক অমসুং পাম্বৈ পুম্নমক ভারত মচাশিংগী য়াইফনবগীদমক কৎথোক্লবনি। মহাক্না হায়খি মদুদি ঐখোয়না মসি লেপথোক্লি মদুদি চাওখৎ-থৌরাংগী মহৈ অসি শেঞ্জা-থুমজাগী করিগুম্বা মখল অমত্তা য়াওদনা কান্নবা ফংলবশিংদা য়ৌহনগনি। শ্রী নরেন্দ্র মোদীনা হায়খি মদুদি হৌজিক্কী মতম অসিদা ঈশিং য়োকশিন্দুনা থম্বা অসি ঐখোয়গী অচৌবা শিংনবা অমা ওইরি। মহাক্না হায়খি মদুদি ঐখোয়না মহৌষাগা নুংশি চান্ননা হিংমিন্ননবগী মাইকৈদসু হেন্না পুক্নীং চংগদবনি অমসুং ঙৈহাক্কী কান্ননবগীদমক খল্লোইদবনি। মহাক্না কর্নাতকাগী লৌমীশিংদা ঈশিং য়োকশিনবদা মতেং ওইগদবা দ্রিপ ইরিগেসনগুম্বা পাম্বৈশিং শিজিন্ননবসু খঙহনখি।
পি.এম.না ভিনেস ফোগৎ অমসুং বজ্রং পুনিয়াবু ৱর্ল্দ রেস্তলিং চেম্পিয়নসিপ্তা ব্রোঞ্জ মেদল ফংলকপদা নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ভিনেস ফোগৎ অমসুং বজ্রং পুনিয়াগী মফমদা বেলগ্রেদতা পাঙথোকপা ৱর্ল্দ রেস্তলিং চেম্পিয়নসিপ্তা ব্রোঞ্জ মেদল ফংলকপগীদমক্তা নুংঙাইবা ফোঙদোকখ্রে‍। ত্বীৎ অমদা প্রধান মন্ত্রীনা হায়খি: “ঐখোয়গী রেস্তলরশিংনা ঐখোয়বু চাউথোকচবা ফাওহল্লি‍। বেলগ্রেদতা পাঙথোকপা ৱর্ল্দ রেস্তলিং চেম্পিয়নসিপ্তা ব্রোঞ্জ মেদল ফংলকপগীদমক্তা @Phogat_Vinesh অমসুং @BajrangPunia গী মফমদা নুংঙাইবা ফোঙদোকখ্রে‍। ভিনেসনা হায়রিবা ফম্বাকসিদা মেদল ২ ফংদুনা অদুগা বজ্রংনা ৪শুবা মেদল ফংদুনা মখোয় অনিগীদমক্তা অখন্নবা তাঞ্জা অমা ওইরি‍।”
প্রধান মন্ত্রীনা আফগানিস্থানগী রাস্ত্রপতি থাগৎখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ ইমার্জেন্সী ফন্দদা মহাক্কী কন্ত্রিব্যুসনগীদমক শ্রী আফগানিস্থানগী রাস্ত্রপতি শ্রী অশরফ ঘানীবু থাগৎখ্রে। প্রধান মন্ত্রীনা হায়খি, “ঐখোয়গী সাউথ এসিয়ন য়ুমলোন্নবগা লোয়ননা সোলিদরিতীদা কোবিদ-১৯ ইমর্জেন্সী ফন্দদা দোলর মিলিয়ন ১ কন্ত্রিব্যুৎ তৌরকপগীদমক আফগানিস্থানবু থাগৎচরি। তাশাক্কুর রাস্ত্রপতি অশরফ ঘানী।”
আইসিএসআইগী গোল্দন জুব্লি চহি হৌদোকপগী থৌরমদা প্রধানমন্ত্রীনা কম্পনি সেক্রেতরিশিংদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি আইসিএসআই- ইনস্তিত্যুত ওফ কম্পনি সেক্রেতরিজ ওফ ইন্দিয়াগী গোল্দন জুব্লি চহি হৌদোকপগী থৌরমদা ঙসি কম্পনি সেক্রেতরিশিংগী মফমদা ৱা ঙাংখ্রে । থৌরম অদুদা প্রধানমন্ত্রীনা আইসিএসআইগা মরি লৈনবা পুম্নমক্তা নুঙাইবা ফোংদোকখি । আইনবু ঙাক্তুনা চৎলিবা অমসুং মখোয়গী খাতাশিংদা ওন্থাক ওনশিন তৌদবা মনুং মপান ফাওনা উহল্লিবা মখোয়গী মরক্তা লৈবদা নুঙাইবা ফাওই হায়না মহাক্না ফোংদোকখি । মহাক্না হায়খি মদুদি মখোয়গী থবকশিং অদুনা লৈবাক অসিগী কোর্পোরেত কলচর ইস্তাব্লিস তৌবদা মতেং ওইরি । মখায়গী পাওতাকশিংনা লৈবাক অসিগী কোর্পোরেত গবর্নান্স পুরি হায়না মহাক্না মখা তাখি । প্রধানমন্ত্রীনা হায়খি মদুদি ঐখোয়গী লৈবাক অসিদা মীওই খরা লৈরি মখোয় অদুনা ঐখোয়গী সোসিয়েল স্ত্রকচরগী পুকচেল শেংবা অদুবু শোন্থহন্নবা হোৎনরি অমসুং লৈবাক অসিগী দিগনিতীবু লৈখা তাহল্লি । মহাক্না হায়খি মদুদি অসিগুম্বা পোৎশকশিং অসিগী সিস্তেমশিং অসি শেংদোক্নবগী মায়কৈদা সরকার অসিনা থবক তৌরি । প্রধানমন্ত্রীনা হায়খি মদুদি সরকার অসিনা হোৎনবগী মহৈ ওইনা ইকোনোমী অসি শেল য়াম্না শিজিন্নদনা মথৌ তৌরি । জিদিপি রেসিওদা কেস অসি দিমোনেতাইজেসনগী মমাংদা চাদা ১২ ওইরম্বা অদুদগী চাদা ৯দা হন্থরক্লে । প্রধানমন্ত্রীনা পেসিমিজমগী ফিলিং অমা শন্দোক্লিবা মখোয়দগী চেকশিন্নবা খংহনখি । প্রধানমন্ত্রীনা হৌখিবা থা মরীদা গ্রোথ রেত চাদা ৫.৭কী মখাদা তাথখিবা অদু নৌহৌনা মশিং ফোংদোকখি । মহাক্না হায়খি মদুদি অদুগুম্বা থৌদোকশিংদা গ্রোথ রেত ঙন্থহনখিবা অদু ইনফ্লেসন ৱাংবা, করেন্ত একাউন্ত দিফিজিত ৱাংবা অমসুং ফিস্কেল দিফিজিত ৱাংবগা মরী লৈনৈ । প্রধানমন্ত্রীনা হায়খি মদুদি মতম অমদা ভারত অসি ফ্রেজিল ফাইব ইকোনোমীগী মনুং চলম্মী, মদুনা গ্লোবেল রিকোবরিবু মনিংলোমদা চিংথরম্মী । হৌখিবা ক্বাতরদা গ্রোথ হন্থখিবা অদু নিংশিংলদুনা প্রধানমন্ত্রীনা হায়খি মদুদি সরকার অসিনা মদুগী ত্রেন্দ অদু হল্লক্তনবা হোৎনরি । মখল মখা য়াম্লবা মরুওইবা রিফোর্মগা মরি লৈনবা ৱারেপশিং লৌরে অমসুং খোংথাং অসি মখা চৎথখিগনি হায়না মহাক্না ফোংদোকখি । লৈবাক অসিগী ফাইনান্সিয়েল স্তেবিলিতী ঙাক্তুনা থম্নবা মহাক্না কন্না পনখি । লাক্কদৌরিবা চহিশিং অসিদা দিবলপমেন্তকী অনৌবা লিগ অমদা লৈবাক অসি পুনবা সরকার অসিনা লৌখৎলিবা খোংথাংশিং অদু মহাক্না ফোংদোকখি । মহাক্না হায়খি মদুদি পুকচেল শেংবদা প্রিমিয়ম অমা থম্লগনি, অমসুং পুকচেল শেংবগী ইন্তরেস্ত অদু ঙাক্তুনা থমগনি । হৌখিবা চহি অহুম অসিদা কী সেক্তর খরদা ইনভেস্তমেন্ত অমসুং আউলেশিংদা চাওনা হেঙ্গৎলক্লিবা অদু প্রধানমন্ত্রীনা পন্দুনা ঙাংখি । মহাক্না হায়খি মদুদি মসিগী মতমগী মনুং অসিদা সেক্তর ২১দা রিফোর্ম ৮৭ পাংথোকখ্রে । ইনভেস্তমেন্ততা ক্বান্তম জম্প অদু উৎথোক্নবা মহাক্না ফিগরশিং প্রজেন্ত তৌখি । প্রধানমন্ত্রীনা হায়খি মদুদি সরকার অসিগী পোলিসী অমসুং প্লানিংদা, লাইরবা অমসুং মিদল ক্লাসকী সেভিং হেঙ্গৎহন্নবা খোংথাং লৌখৎলি, লোয়ননা মখোয়গী পুন্সি মহিংদা হেন্না ফবা পুরক্নবা হোৎনরি । প্রধানমন্ত্রীনা কন্না হায়খি মদুদি থৌরম খরদা ক্রিতিসিজম মায়োক্নরবশু মহাক্না প্রজা অমসুং লৈবাক অসিগী ফিভম ফগৎনবা থবক তৌরি, লৈবাক অসিগী ফ্যুচরবু হৌজিক লৈরিবা ফিভম অসিদা মহাক্না বন্ধান থম্বা ঙমলোই ।
পি.এম.না য়োগ নুমিৎ পালন তৌনবা অমসুং য়োগ অসিবু পুনশিগী শরুক অমা ওইহন্নবা মীয়ামদা হাবরকখ্রে

প্রধান মন্ত্রী, শহরী নরেন্দ্র মোদীনা য়োগ নুমিৎ পালন তৌনবা অমসুং য়োগ অসিবু পুনশিগী শরুক অমা ওইহন্নবা মীয়ামদা হাবরকখ্রে। শ্রী মোদীনা ‘য়োগ ইন আৱর দেলী লাইবস’কী মতাংদা ফিলম অমসু শিয়র তৌখি। ত্বীত কয়া অমগী খুত্থাংদা, প্রধান মন্ত্রীনা হায়খি: “লাক্কদবা নুমিৎ খরনি অসিদা, মালেম অসিনা য়োগগী ইন্তর্নেস্নেল দে পালন তৌরগনি। ঐহাক্না মীয়াম পুম্নমক্তা য়োগ নুমিৎ পালন তৌনবা অমসুং য়োগ অসিবু পুনশিগী শরুক অমা ওইহন্নবা হায়রি। মসিগী কান্নবা অসি কয়া অমা লৈ… ”
মন্ত্রীমন্দলনা ভারত অমসুং ব্রাজিলগী মরক্তা বাইওইনর্জী কোওপরেসন্দা তৌনবা য়ানা ৱারোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ব্রাজিলগী মরক্তা বাইওইনর্জী কোওপরেসন্দা তৌনবা য়ানা ৱারোল খুৎয়েক পীনবদা অয়াবা পীখ্রে। ভারত অমসুং ব্রাজিল অসি মালেমদা ইনর্জীগী অচৌবা কঞ্জুমরশিংনি অমসুং ব্রাজিল অসি এল.এ.সি. (লেতিন অমেরিকা এন্দ কেরিবিয়ান) রিজন অপুনবদা ভারতকী খ্বাইদগী মরু ওইবা ত্রেদিং পার্তনরনি। ব্রাজিল অসি হৌজিক্কী ওইনা মালেমদা বাইওফুএল খ্বাইদগী য়াম্না পুথোকপা অমসুং কঞ্জুম তৌবা অনিশুবা লৈবাক্নি অমদি ব্রাজিলগী ইনর্জী মিক্সকী চাদা ১৮দি বাইওফুএল অমসুং বাইওইলেক্ত্রিসিতীনি। বাইও-ফুএলগী লমদা ভারতনসু অচৌবা মীৎয়েং থম্লি অমদি ২০১৮দা বাইওফুএলদা অনৌবা পোলিসী লাওথোকখিবগা লোয়ননা ২০৩০ ফাওবদা পেত্রোলদা ইথানোলগী ব্লেন্দিং চাদা ২০ অমসুং দিজলদা বাইওদিজলগী ব্লেন্দিং চাদা ৫গী পান্দম অমা থম্লি। ২০১৬তা ভারত্তা প্রধান মন্ত্রী শ্রী নরেন্দ্র মোদী অমসুং ব্রাজিলগী রাস্ত্রপতিগী মরক্তা উন্নখিবা অদুগী মনুংদা নাকল অনিমক্না রিন্যুএবল ইনর্জীশিং লোয়ননা সেকেন্দ-জেনরেসন বাইওফুএলদা রিসর্স অমসুং দিবেলপমেন্তদা তেংবাং পীননবা য়ানখি।
প্রধান মন্ত্রীনা শ্রী অতল বিহারী বাজপায়গী মপোক নুমিত্তা মহাক্কী মফমদা ইকায়খুম্নবা উৎখ্রে

হান্নগী প্রধান মন্ত্রী শ্রী অতল বিহারী বাজপায়গী মপোক নুমিত্তা প্রধান মন্ত্রী শ্রী নরেন্দ্র মোদীনা মহাক্কী মফমদা ইকায়খুম্নবা উৎখ্রে। শ্রী মোদীনা অতল বিহারী বাজপায়গী মতাংদা মহাক্কী পুক্নিংগী ৱারোলশিংশু ফোঙদোকখি। ত্বিৎ অমদা, প্রধান মন্ত্রীনা হায়খি; “মহাক্কী মপোক নুমিত্তা অতলজিগী মফমদা ইকায়খুম্নবা উৎলি। মহাক্না ভারতকীদমক পাংথোক্লম্বা থবকশিং কাউবা ঙম্লরোই। মহাক্কী লুচিংবগী গুন অমসুং অশানবা মীৎয়েংনা মীওই মিল্লিয়ন কয়া থৌনা হাপখি”।
প্রধান মন্ত্রীনা আর্থ দেদা ইমা পৃথিবীগী মফমদা তৌবীমল খঙবা উৎপগী ভিদিও অমা থাদোরক্লি

প্রধান মন্ত্রী, শ্রী নরেন্দ্র মোদীনা আর্থ দে হায়বসি ইমা পৃথিবীবু মহাক্কী থৌজালগীদমক্তা তৌবীমল খঙবা উৎপা অমসুং ঐখোয়না গ্রহ অসিবু ঙাক-শেন্নবা খোঙফম চেৎলিবশিংবু অমুক্কা হন্না নীংশিংবগী নুমিৎনি হায়খ্রে। প্রধান মন্ত্রীনা থৌরম অসিগা মরী লৈননা ভিদিও অমসু থাদোকখি। প্রধান মন্ত্রীনা অসুম্না ত্বীত তৌখিঃ “আর্থ দে হায়বসি ইমা পৃথিবীবু মহাক্কী থৌজালগীদমক্তা তৌবীমল খঙবা উৎপা অমসুং ঐখোয়না গ্রহ অসিবু ঙাক-শেন্নবা খোঙফম চেৎলিবশিংবু অমুক্কা হন্না নীংশিংবগী নুমিৎনি”।
পি.এম.না এ.পি.গী সি.এম.গা সাইক্লোন গুলাবকী মতাংদা ৱারী শান্নখ্রে

প্রধান মন্ত্রী, শ্রী নরেন্দ্র মোদীনা অন্ধ্র প্রদেশকী মুখ্য মন্ত্রী, শ্রী ৱাই. এস. জগন মোহন রেদ্দীদা ৱারী শাখ্রে অমসুং সাইক্লোন গুলাবনা হেনগৎলক্লিবা অসিগীদমক লৌখৎপা য়াবা চেকশিন থৌরাংশিং লৌখৎলে। কেন্দ্র সরকারদগী পাংবা য়াবা মতেং পাংগনি হায়না প্রধান মন্ত্রীনা থাজবা পীখ্রে। ত্বীত অমদা প্রধান মন্ত্রীনা হায়খি; “অন্ধ্র প্রদেশকী সি.এম. শ্রী @ysjaganদা ৱারী শাখ্রে অমসুং সাইক্লোন গুলাবনা হেনগৎলক্লিবা অসিগীদমক লৌখৎপা য়াবা চেকশিন থৌরাংশিং লৌখৎলে। কেন্দ্র সরকারদগী পাংবা য়াবা মতেং পাংগনি হায়না ঐহাক্না থাজবা পীজরি। মীপুম খুদিংগী তেক্ত কাইদনবা অমসুং য়াইফনবা ঐহাক্না থৌনিজরি”।
দেন্তেল কাউন্সিলবু হেন্না মপাঙ্গল কনখৎহনবা

দেন্তেল কাউন্সিল ওফ ইন্দিয়াবু হেন্না মপাঙ্গল কনখৎহন্নবগীদমক, প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দেন্তিস্ত এক্ত, ১৯৪৮ (১৯৪৮গী ১৬) এমেন্দ তৌনবা বিল পুথোকপদা অয়াবা পীখ্রে। ৱারেপ অসিনা দেন্তেল কাউন্সিল ওফ ইন্দিয়াগী মেম্বরশিপ অমসুং রাজ্য অমদি জোইন্ত স্তেত দেন্তেল কাউন্সিলগী মেম্বরশিপকা মরী লৈননা দেন্তিস্ত এক্ত, ১৯৪৮গী প্রোবিজনশিং শেমদোক শাদোকপদসু অয়াবা পীরি। শাফু: এমেন্দমেন্ত অসিনা দেন্তেল কাউন্সিল নৌনা শেমদোক শাদোকপদা মতেং ওইরগনি অমদি কেন্দ্র সরকারগী মীহুৎশিং অমসুং খনগৎলবা মীহুৎশিংনা দেন্তেল কাউন্সিলদা মখা তানা ফম পায়শিন্দুনা থম্বা য়াররোই। থৌওং অসিনা কান্নদবা অহেনবশিং হন্থহল্লগনি। বিল অসি হন্দক পাংথোক্কদৌরিবা লোক সভাগী মীফমদা পুথোক্লগনি। মচা নাইবা ৱাফম: দেন্তিস্ত এক্ত, ১৯৪৮গী মখাগী ক্লোজশিং অসি এমেন্দ তৌবা: (i) সেক্সন ৩গী ক্লোজ (এফ)কী মখাদা দেন্তেল কাউন্সিল ওফ ইন্দিয়াগী মেম্বরশিপ অমসুং (ii) হায়রিবা এক্ত অসিগী সেক্সন ২১গী ক্লোজ (বি) অমসুং সেক্সন ২৩গী ক্লোজ (বি)গী মখাদা রাজ্য অমসুং জোইন্ত স্তেত দেন্তেল কাউন্সিলগী মেম্বরশিপ। য়ুম্ফম: দেন্তেল কাউন্সিল ওফ ইন্দিয়াদা কেন্দ্র সরকারগী নোমিনী ওইনা পার্ত বিদা রিজিস্তার তৌরিবা দেন্তিস্তশিংগী রিপ্রজেন্তেসন অমসুং এক্ত অসিদা য়াওরিবা মরী লৈনবা ক্লোজশিংগী মখাদা স্তেত/জোইন্ত স্তেত দেন্তেল কাউন্সিলশিংদা পার্ত বিদগী মীহুৎ মরি/অনিগী মীখলদা থাজবা লৈত্রে। মখোয়গী রিপ্রজেন্তেসনগী প্রোবিজনশিংগী অহেনবশিং অদু হন্থহন্নবা মীৎয়েং অমগা লোয়ননা কেন্দ্র সরকারনা প্রোবিজনশিং অসি মুত্থৎনবা ৱারেপ লৌরে মদুনা মরম ওইরগা মখোয়গী রিপ্রজেন্তেসন অসি মখা তানা মেন্দতরী ওইররোই।